Държавен вестник, бр. 1, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  1
(4) В случай на установени непълноти и/или 
нередовности в документите УО на СПРЗСР/
УО на ПМДРА уведомява МИГ/МИРГ, която 
в срок до 5 работни дни от получаване на 
уведомяването следва да отстрани конста­
тираните нередовности, непълноти и/или да 
представи допълнителна информация и/или 
документи.
(5) Управляващият орган одобрява реда 
за оценка по ал. 3 в срок до 10 работни дни. 
Срокът спира да тече в случаите по ал. 4.
(6) Местната инициативна група/МИРГ 
публикува реда за оценка на интернет стра­
ницата си.
Чл. 37. (1) Управителният съвет на МИГ/
МИРГ утвърждава за всяка процедура Условия 
за кандидатстване с проектни предложения 
и Условия за изпълнение, в съответствие с 
предвидените мерки/дейности, предвидени от 
МИГ/МИРГ в одобрените стратегии за ВОМР.
(2) Проектите на документи по ал. 1 преди 
утвърждаването им от Управителния съвет на 
МИГ/МИРГ се съгласуват за съответствие с 
приложимите правила за държавните помощи 
с министъра на финансите по реда на чл. 26, 
ал. 3 на ЗУСЕФСУ или с министъра на земе­
делието и храните, съобразно правомощията 
му по Закона за държавните помощи.
(3) Условията за кандидатстване могат да 
бъдат с няколко срока за подаване на про­
ектни предложения.
(4) След откриване на процедура чрез под­
бор утвърдените документи по ал. 1 в частта, 
определяща условията за кандидатстване, 
може да се изменят само:
1. при условията на чл. 26, ал. 7 от 
ЗУСЕФСУ;
2. при промяна на съответната стратегия 
за ВОМР, условията и редът за промяна на 
стратегията за ВОМР се уреждат в споразу­
мението по чл. 32, ал. 1.
Чл. 38. (1) Подаването на проектни предло­
жения, както и процесът по оценка от МИГ/
МИРГ се извършва в ИСУН.
(2) При процедура чрез подбор МИГ/МИРГ 
извършва:
1. оценка на проектното предложение, 
която включва:
а) оценка на административното съответ­
ствие и допустимостта;
б) техническа и финансова оценка;
2. класиране на одобрените проектни пред­
ложения в низходящ ред.
Чл. 39. (1) Подбор на проектни предло­
жения към стратегии за ВОМР се извършва 
в срок до 30 работни дни от крайния срок 
на приема от комисия, назначена със запо­
вед на председателя на Управителния съвет 
на МИГ/МИРГ, с изключение на проектни 
предложения, подадени от кандидат – МИГ/
МИРГ. Комисията се назначава в срок до три 
дни от изтичане на крайния срок за подаване 
на проектни предложения.
(2) Комисията по ал. 1 е съставена от:
1. председател без право на глас;
2. секретар без право на глас;
3. нечетен брой членове с право на глас, 
които са не по-малко от трима;
4. резервни членове, не по-малко от трима.
(3) Председателят и секретарят на комисия­
та по ал. 1 не могат да бъдат външни експерти.
(4) Не по-малко от 1/3 от членовете с право 
на глас на комисията по ал. 1 са членове на 
колективния върховен орган на МИГ/МИРГ.
(5) Външните експерти-оценители – члено­
ве на комисията, се избират след провеждане 
на конкурс по Закона за обществените поръчки 
или от списъка по чл. 15 от Постановление 
№ 23 на Министерския съвет от 2023 г. и трябва 
да притежават необходимата квалификация и 
опит съобразно вида на оценяваните проекти.
(6) Външен експерт-оценител – член на ко­
мисията по ал. 1, не може да участва в оценка 
на проектни предложения, ако е участвал в 
оценка на стратегията за ВОМР.
(7) В работата на комисията могат да 
участват и помощник-оценители, които не са 
членове на комисията по ал. 1. Те подпомагат 
дейността по оценка, като дейността им се 
ограничава до етапите на оценка, определени 
в заповедта за назначаване на комисията по 
ал. 1.
(8) Председателят, секретарят и членовете 
на комисията по ал. 1 и помощник-оцени­
телите трябва да притежават необходимата 
професионална компетентност за изпълнение 
на задачите, възложени им със заповедта за 
назначаване на комисията. Те не могат да 
са в конфликт на интереси по смисъла на 
чл. 61, параграф 3 от Регламент (ЕС, Евра­
том) 2024/2509 помежду си или с кандидати 
от обявения прием, като за липсата на об­
стоятелства подписват декларация, след като 
научат имената на кандидатите в процедурата.
(9) За изискванията, на които следва да 
отговарят лицата, които участват в оценката, 
се прилагат ЗУСЕФСУ и Постановление № 23 
на Министерския съвет от 2023 г.
Чл. 40. (1) Местната инициативна група/
МИРГ изпраща покана за участие на наблюда­
тели до УО на СПРЗСР и ДФЗ/УО на ПМДРА.
(2) Управляващият орган на СПРЗСР/УО 
на ПМДРА може да определи наблюдател при 
подбора на проекти, извършван от МИГ/МИРГ.
(3) Наблюдателите следят за законосъобраз­
ното и правилното провеждане на процедурата 
за подбор на проекти. Те имат право да пре­
глеждат работата на комисията за оценка на 
проектни предложения, като не могат да влияят 
по какъвто и да е начин при оценяването на